Document ID: 32004R1744

32004R1744
L 311/23
JURNALUL OFÍCIAL AL UNIUNII EUROPENE
REGULAMENTUL (CE) NR. 1744/2004 AL COMISIEI
din 7 octombrie 2004
de modificare a Regulamentului (CE) nr. 1490/2002 în ceea ce privește înlocuirea unui stat membru raportor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), în special articolul 8 alineatul (2) al doilea paragraf,
întrucât:
(1)
În conformitate cu Directiva 91/414/CEE, Comisia trebuie să aplice un program de lucru pentru examinarea progresivă a substanțelor active prezente pe piață la doi ani de la data notificării directivei menționate.
(2)
Regulamentele Comisiei (CE) nr. 451/2000 (2) și (CE) nr. 1490/2002 (3) stabilesc a treia etapă a programului de lucru.
(3)
Articolul 10 alineatul (3) din Regulamentul (CE) nr. 1490/2002 se referă la posibilitatea de a reatribui o substanță unui alt stat membru, în cazul în care statul membru raportor nu este în măsură să respecte termenul stabilit pentru prezentarea proiectului de raport de evaluare la AESA.
(4)
Franța a informat Comisia că nu va fi în măsură să prezinte proiectul de raport de evaluare pentru substanța teflubenzuron în termenul stabilit la articolul 10 alineatul (1) din regulamentul menționat. Regatul Unit a comunicat că este dispus să devină stat membru raportor pentru substanță activă menționată. Dat fiind că noul stat membru raportor trebuie să poată dispune de un termen suficient pentru a pregăti proiectul de raport de evaluare, respectiva substanță ar trebui transferată din partea A în partea B a anexei I.
(5)
Prin urmare, Regulamentul (CE) nr. 1490/2002 ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 1490/2002 se modifică după cum urmează:
1.
în partea A, se elimină mențiunea referitoare la teflubenzuron;
2.
în partea B, se inserează următoarea mențiune în ordine alfabetică:
„Teflubenzuron - Regatul Unit - BAS-BE”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 octombrie 2004.

Labels: 0
6